Document ID: /roh_data/filtered/fineweb-2-filterrobots_roh.jsonl.gz/46043

Almain 30 unfrendas suenter crudada d'aviun militar
- Glindesdi, 3.8.2015, 15:09, actualisà a las 15:20
In aviun da l’armada da la Siria è crudà en la citad Ariha datiers dal cunfin cun la Tirchia. Quai communitgescha il post sirian per ils dretgs umans a Londra che sustegna l’opposiziun siriana.
L’aviun saja curda sin ina plazza da fiera bain populada. Almain 30 persunas sajan mortas e blera blessadas, rapporta l'agentura da novitads Reuters. Las gronda part da las unfrendas sajan civilists.
Aviun crudà suenter bittar bumba
Tenor perditgas saja l’aviun sgulà fitg bass. Avant la crudada haja l’aviun bittà ina bumba sin la plazza da fiera. Sco il post sirian per ils dretgs umans rapporta na saja l’aviun betg vegnì sajettà giu.
L’armada siriana n’ha betg prendì posiziun en chaussa. Dapi il matg vegn la citad Ariha controllada da l’opposiziun siriana.
RR novitads 15:00